**ИМЕ И ПРЕЗИМЕ: мр СПАСОЈЕ Ж. МИЛОВАНОВИЋ**

**ДАТУМ РОЂЕЊА: 01. ФЕБРУАР 1971.**

**ПРЕБИВАЛИШТЕ: НИШ**

**КОНТАКТ ПОДАЦИ: e-mail: spasojezmilovanovic@gmail.com 066/8845000**

**ОБРАЗОВАЊЕ:**

Дипломирао је драматургију на Факултету драмских уметности у Београду, где је стекао и звање магистра наука о драмским уметностима из области театрологије, одбранивши тезу *О драмском стваралаштву др Војислава М. Јовановића Марамбоа.* Након одслушаних докторских студија на Факултету драмских уметности одобрена му је докторска дисертација на тему *Време у српској драми на почетку 20. века, 1900–1914.*

**РАДНО ИСКУСТВО:**

Целовечерње драме: *Нана,* драматизација истоименог романа Емила Золе (Мадленианум), *Grey forest manor* (Workshop west playwright thetare, Едмонтон, Канада), *Последње странице* (Атеље 212), *Деветсопетнаеста – трагедија једног народа* (Крушевачко позориште/Народно позориште Ниш), *Прах и пепео* (Народно позориште Ужице/Театар Пулс – Лазаревац), *Каинов ожиљак,* драматизација истоименог романа Владимира Кецамновића и Дејана Стојиљковића (Шабачко позориште), *Где је нестао човек звани Гил* (часопис Театрон), *Софија Ставрић или смрт, односно, уметност преживљавања – комедија из савременог живота у дванаест рунди, прекинута нокаутом у десетој,* (едиција ”Савремена српска драма” – ова драма му је ушла у шири избор драмског програма радија ББЦ за неенглеско говорно подручје); *Голо зрно* (драмски програм Радио Београда).

Текст *Деветсопетнаеста – трагедија једног народа* добио је награду за драматизацију на Фестивалу праизведби, 2013.

Текст *Пинокио* добио је награду за најбољи текст на Звездаришту 2013.

Драматург представа: *Константин, Бизарно, Дама с камелијама, Успаванка за Вука ничијег* (Народно позориште у Београду), *Хвалисави војник, Пут око света, Иза решетака, Говорите ли аустралијски?, Пурпурно острво, Буздован* (Крушевачко позориште), *Тамо – амо* (Београдско драмско позориште), *Палчица* (Народно позориште Ужице), *Светозар* (Српско народно позориште).

Режије: Б. Нушић – *Сумњиво лице, Народни посланик, Књига друга, Власт, Наша деца*; Брехт/Хавел – *Опера за три гроша,* Г. Стефановски – *Дивље месо*, Ж. Фејдо – *Идемо у лов*, Љ. Симовић – *Путујуће позориште Шопаловић,* П. Шефер – *Мрачна комедија,* А. Поповић – *Љубинко и Десанка, Пазарни дан, Бела кафа, Снежана и седам патуљака, Црвенкапа;* Б. Недић – *Кабаре… Кабаре!;* Милан Марковић – *Пази ‘вамо…,* Иван Лалић – *Херој нације,* М. Шеварлић – *Љубав побеђује,* Миро Гавран: *Сладолед, Све о женама*; Ж. Жене – *Слушкиње,* С. Богдановић – *Станојло међу женама,* С. Ж. Миловановић – *Софија Ставрић или смрт, Чији си ти, мали народе српски, Школа за манекене, Кад озебе Деда Мраз или Канџалаблези Бу Блу;* М. Камолети – *Стјуардесе.*

Ауторски пројекти: *Кич кабаре, Нико није нико, Вавилонски смех.*

Сценариста за више музичких и забавних емисија на Радио-телевизији Србије, Телевизији „Пинк” и Радио-телевизији Крушевац, главни и одговорни уредник Телевизије „Плус” у Крушевцу.

Аутор едукативног програма „Стварање представе” за наставни и васпитачки кадар предшколских установа и основних школа, аниматор и редитељ представе „Уметност преживљавања” у оквиру шире акције укључивања штићеника Васпитно-поправног дома „Младост”– Крушевац у локалну заједницу, 2006/07.

Селектор за Фестивал професионалних позоришта Србије „Јоаким Вујић”;

Селектор за Фестивал дечијег позоришног стваралаштва „Мајске игре” и Фестивал аматерских позоришта Србије (2003 – 2007).

Сценариста 14. и 15. Међународног фестивала дјечије пјесме „Златна пахуља” – Рожаје, Република Црна Гора;

Сценариста и редитељ више програма у организацији Едукативног центра – Крушевац, Удужења француско-српског пријатељства „Унион” и Француског културног центра; Сценариста и редитељ више програма у организацији УГ „Романи цикна”, које се бави унапређењем положаја ромске популације.

Поезија му је преведена на енглески, холандски, шведски, немачки, шпански, македонски, руски, бугарски и словеначки језик.

Добитник је награде „Поет” 2010. године за збирку *Сенка љубави и песме понеке.*

Овлашћени је судски вештак за драмску уметност Министарства правде Републике Србије, као једини у држави Србији.

Стални је позоришни критичар Трећег програма Радио Београда.

Аутор је театролошке студије *О драмском стваралаштву др Војислава М. Јовановића Марамбоа* (Позоришни музеј Војводине, Нови Сад 2011), монографија *Наш град, наше позориште, наша прича – Крушевачко позориште 2006/7 – 2016/17* (Крушевачко позориште, Крушевац 2017), *Властимир Ђуза Стојиљковић – Позоришне посланице* (Књажевско-српски театар „Јоаким Вујић”, Крагујевац 2015), *Томислав – Тома Трифуновић – Живот из уметности* (Крушевачко позориште, Крушевац 2010), и водича кроз манифестације Културно-просветне заједнице Крушевца *Све је спремно, па извол’те* (КПЗ Крушевац, Крушевац 2008).

Од 2009. до 2013. године радио је у Крушевачком позоришту као драматург.

Од 2013. до 2015. радио на месту директор драме Народног позоришта у Београду.

Од 2015. до 2017. сарађивао је са позориштима у Едмонтону, Канада: Workshop west playwright thetare, Citadel Theatar, Drama group Edmonton, Serbo-Canadian Cultural Society of Edmonton.

Тренутно је запослен на месту директора Народног позоришта у Нишу.

На предлог Theatre of Alberta (Едмонтон, Канада) добитник је почасног звања Ambassador Theatre of Alberta. Добитник је националног признања „Златна значка Културно-просветне заједнице Србије” за изузетан допринос култури Србије.

Председник је Заједнице професионалних позоришта Србије.